Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2607

3. AZ ÁTMENETI TÁROLÓK MINÕSÉGIRÁNYÍTÁSI SZABÁLYZATA 3.001. Jelen fejezet azokat a követelményeket rögzíti, amelyek az átmeneti tárolók biztonságát elõsegítõ minõségirányítási rendszerek kidolgozásához és mûködtetéséhez szükségesek a létesítmény valamennyi fázisában, a telephely kiválasztásától a leszerelésig. 3.002. Jelen fejezet valamennyi tevékenységet tervezhetõ, megvalósítható, felülvizsgálható és továbbfejleszthetõ folyamatként kezel. 3.003. A fejezetben foglalt követelmények az átmeneti tárolók biztonságáért mindenkor egyetemleges felelõsséggel tartozó Engedélyes teljes körû minõségirányítási rendszerére vonatkoznak a létesítmény élettartamának valamennyi szakaszában, továbbá bármely más minõségirányítási programra, melyet az átmeneti tárolók élettartama alatt alkalmaznak. 3.004. A minõségirányítási követelményeknél a hangsúly a minõség elérésén van, továbbá azon, hogy kifejezésre jusson a tervezõk, szerelõk, üzemeltetõk, a karbantartó és sugárvédelmi személyzet felelõssége. A minõségirányítási szabályzat alapvetõ rendeltetése az átmeneti tárolók biztonság biztosításának elõsegítése, a telephely kiválasztása, a létesítmény tervezése, létesítése, üzembe helyezése, üzemeltetése és a létesítmény megszüntetése során. 3.005. Az átmeneti tárolók teljes körû minõségirányítási rendszerének alapjait a jelen fejezetben meghatározott követelmények szabják meg, melyek három fõ részre tagozódnak: Irányítás (3.1. alfejezet), Megvalósítás és végrehajtás (3.2. alfejezet), Felülvizsgálatok és értékelés (3.3. alfejezet). 3.1. IRÁNYÍTÁS 3.1.1. Minõségirányítási rendszer 3.006. A vezetõség köteles minõségirányítási rendszert kidolgozni, mûködtetni és karbantartani. A minõségirányítási rendszer részeként az Engedélyes felsõ szintû vezetõségének kötelessége minõségpolitikájának kidolgozása és kiadása, amely a vezetõség minõséggel kapcsolatos koncepcióját és céljait foglalja össze. A minõségpolitika egyértelmûen tükrözze a vezetõség elkötelezettségét a minõség, és annak folyamatos javítása és fejlesztése iránt. 3.007. A minõségirányítási rendszer fogalmazza meg az Engedélyes tevékenységének céljait, a társadalom ezzel kapcsolatos elvárásait és az Engedélyes elkötelezettségét ezen elvárások teljesítésére. A rendszer határozza meg a társadalom képviselõivel fenntartott kapcsolatok jellegét, és az általuk támasztott követelmények kielégítésének módját. 3.008. A minõségirányítási rendszerben részletesen rögzíteni kell a munkafolyamatok irányítási, megvalósítási és értékelési módját, jelen Szabályzat követelményeinek megfelelõen. A minõségirányítási rendszer folyamatszemléletû megközelítése terjedjen ki a folyamatok meghatározására, kölcsönhatásaira és irányítására. A minõségirányítási rendszernek tartalmaznia kell a szervezeti felépítést, a munkakörökhöz rendelt felelõsség- és jogköröket, a munkavégzés minõségéért felelõs irányítók, végrehajtók, felülvizsgálók és értékelõk feladat- és felelõsségkörének határait, kapcsolódási pontjait. A minõségirányítási rendszer rögzítse a vezetõség kizárólagos felelõsségi körébe tartozó feladatokat, beleértve a tervezést, ütemezést és a szükséges erõforrások biztosítását. 3.009. A minõségirányítási rendszer terjedjen ki a szervezeten belüli kapcsolattartás és a folyamatok közötti belsõ kommunikáció megfelelõ színvonalának fenntartására. 3.010. A Vezetõségnek gondoskodnia kell arról, hogy a minõségirányítási rendszer hatékonysága a szervezetben végrehajtott, illetve bekövetkezõ módosítások hatására ne csökkenjen. A módosítások megfelelõ kezelésének kötelezettsége az Engedélyes beszállítóinál bekövetkezõ változásokra is kiterjed. 3.011. A vezetõség köteles támogatást nyújtani a minõségirányítási rendszer hatékony mûködtetéséhez a munkavégzés valamennyi lényeges területén, összhangban az egyes tevékenységek tervezett ütemezésével. 3.012. A teljes minõségirányítási rendszer hatékony mûködtetéséért általános és közvetlen felelõsség terheli az Engedélyest. Ha az Engedélyes a teljes körû rendszer létrehozásával és megvalósításával részben, vagy egészben más szervezeteket bíz meg, a rendszer hatékony mûködéséért továbbra is, minden körülmények között, felelõsséggel tartozik. 3.013. A minõségirányítási rendszer biztosítson több szakterületre kiterjedõ megközelítési módot a benne érdekelt valamennyi szervezet bevonásával, kizárva, hogy azt bármely csoport egyedül kisajátítsa vagy a saját területére korlátozza. A minõségirányítási rendszer hatékonyságának biztosítása minden érintett számára kötelezõ. A minõségirányítási rendszernek az alábbi három alapelv elválaszthatatlan egységét kell bizonyítani:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes